cyanic-selkie/wikianc huggingface dataset:
Jon Morten Melhus
Biografi
Eriksen-Deinoff og Melhus utga i oktober 2018 boken FIKS FOTBALLEN – Slik gjør klubben suksess med den forgudede og forhatte fotballtreneren, om suksesskriterier for fotballklubber, med innspill fra over 40 fotball- og idrettsprofiler i Norge, blant annet Egil «Drillo» Olsen, Åge Hareide, Nils Arne Eggen, Ståle Solbakken, Ronny Deila, Geir Bakke, Stig Inge Bjørnebye, Rune Bratseth, Jostein Flo, Kjetil Rekdal, Erik Solér, Svein Maalen, Lars Arne Nilsen, Martin Andresen, Vegard Hansen, Kenneth Karlsen, Rúnar Kristinsson, Tom Nordlie, Per-Mathias Høgmo, Kjetil Siem, Even Pellerud, Petter Myhre, Marit Breivik, Bjørge Stensbøl og Arne Scheie.
Sentrumkirken
Sentrumkirken er en kristen frikirkelig menighet på Strømmen, i Akershus. Menigheten er tilsluttet den norske pinsebevegelsen. Sentrumkirken ble stiftet i 15. november 1925, opprinnelig som pinsemenigheten Tabernaklet, Strømmen.
Jon Morten Melhus
Biografi
Melhus har holdt over 1.000 foredrag om betydningen av medarbeiderbegeistring, begeistringsledelse og positive bedriftskulturer. Foredragene han holder er tett knyttet til teori og mer enn 50 cases i bøkene han har gitt ut, på temaer som Humor & Kreativitet: Latterlig lønnsomt og Begeistringsledelse - se, bli sett, involver, Javisst er du kreativ! og God leder – god lærer.
Sentrumkirken
Menigheten hadde 267 tilskuddstellende medlemmer i 2019. Sentrumkirken driver et hornorkester. «Loftet» er menighetens ungdomsarbeid. For ungdom i konfirmasjonsalder tilbyr menigheten den frikirkelige konfirmantundervisningen Tentro.
Jon Morten Melhus
Biografi
Han er også konsulent og driver rådgivning og kursvirksomhet innenfor ledelse og organisasjonsutvikling, med fokus på hvorfor og hvordan skape bedre resultater gjennom mer begeistrede medarbeidere og ledere som ser, blir sett og involverer sine medarbeidere, i form av transformasjonsledelse.
Sentrumkirken
Historikk
Sentrumkirken ble stiftet den 15. november 1925. Opprinnelig som pinsemenigheten Tabernaklet, Strømmen, med 15 medlemmer. Men menigheten har røtter helt tilbake til 1914. Det unge ekteparet Kristensen, flyttet fra Kristiania til Strømmen. De samlet en liten gruppe, som ble forløperen til menigheten.
Møtene ble den første tiden holdt i hjemmene, senere på Trelastfabrikken, og Losjen. I 1924 startet Peder Kallstad og Fritjof Markussen med søndagsskole. I 1939 ble det bygget menighetsbygg i Strømsveien 39G, med navnet Tabernaklet. I 1991 ble dette bygget solgt, og menigheten kjøpte Myrsethveien 1A. Samtidig byttet også menigheten navn til pinsemenigheten Sentrumkirken.
Misjon
Sentrumkirken er engasjert i misjonsarbeid og er utsendermenighet for misjonærene Elizabeth og Robert Muren i Israel og Karin og Trygve Korneliussen i Uganda.
West Coast Riot
West Coast Riot er en svensk punk/hardcore punk-musikkfestival som ble arrangert første gang 26. juni 2008 i Frihamnen, Göteborg. Festivalen hadde 10800 besøkende 2008, og 8900 besøkende 2009.
Det er samme gjelder her som på Metaltown Festivalen, altså aldersgrense 13 år, tilrettelagt for rullestolbrukere, og Røde Kors befinner seg under arrangementet.
Johannesgata (Oslo)
Johannesgata (tidl. Johannesgaden og Johannesgaten) var en gate på Enerhaugen i Oslo. Den gikk fra Tøyengata i vest til Smedgata i øst.
Ragnhild Bratberg
Ragnhild Bratberg (født 9. juni 1961) er en norsk tidligere orienterings- og langrennsløper.
Johannesgata (Oslo)
Einar Gerhardsen vokste opp i en treetasjes murgård her.
Ragnhild Bratberg
Meritter
Ragnhild Bratberg gikk på det norske laget som tok gull på 3 x 5 km stafett under junior-VM på ski 1980 i Örnsköldsvik.
Bratberg ble verdensmester i stafettorientering i 1987. Hun vant verdenscupen i orientering i 1984 og i 1988. Hun ble verdensmester individuelt i skiorientering normaldistanse i 1986, 1988 og 1990, vant kort løype i 1990, og var med å vinne stafetten i 1986, sølv i 1988 og bronse i 1990.
Bratberg konkurrerte for Ringsaker Orienteringslag, hun vant nordisk mesterskap en gang. Hun har 14 NM-gull i orientering og 8 i skiorientering. Bratberg er tildelt kongepokalen 4 ganger.
Stanley Lucas
Stanley Lucas (født 15. januar 1900 i Morwenstow, død 21. juni 2010) var den eldste mannen som er blitt verifisert som den tredje eldste mannen i verden.
I 1908 flyttet familien hans til Marhamchurch, Cornwall, der han bodde frem til 1948. Lucas forlot grunnskolen i en alder av fjorten år og han ble senere innkalt til tjeneste i både første og andre verdenskrig. Imidlertid kunne ikke Lucas delta aktiv under krigen på grunn av en pre-diagnostisert hjerte-tilstand. I stedet, hjalp Lucas til på familiegården under den første verdenskrig. Lucas giftet seg med Ivy Nancekivell i 1926 og han overtok ansvaret for familiegården. Lucas var en oppdretter av storfe, sauer og han startet et meieri på gården tidlig på 1940-tallet. I 1948 flyttet han for å bo hos sin familie i nærheten av Poughill, hvor han fremdeles levde etter ektefellen Ivy sin død i 1963. Lucas var den siste gjenlevende britiske mannen som ble født både i det 19. århundre og i den viktorianske epoken. Lucas var den eneste bekreftede mannlige superhundreåring som døde i 2010.
Ragnhild Bratberg
Meritter
Bratberg har også en karriere fra langrenn med VM-gull i stafett og VM-sølv 5 km i Junior-VM i 1980. Hun vant Birkebeinerrennet i 1991.
Bratberg ble tildelt Egebergs Ærespris i 1988 for sine prestasjoner innen langrenn, skiorientering og vanlig orientering, og samme året mottok hun også Porsgrunds Porselænsfabriks Ærespris.
Mariatorget
Mariatorget er en park på Södermalm i det sentrale Stockholm. Den ligger mellom Hornsgatan 31 og Sankt Paulsgatan 24 og er omgitt av to gatestumper. Mariatorget fikk sitt nåværende navn i 1959, før var navnet Adolf Fredriks torg.
I sørenden av parken står det kopier av statuene «Tjusningen» og «Snöklockan» av Per Hasselberg. I den nordøstlige delen står det en byste i bronse som fremstiller Emanuel Swedenborg, laget av Gustaf Nordahl i 1973.
Området var tidligere del av den store «Daurerska malmgården» der Carl Michael Bellman ble født i 1740 og vokste opp. Torget ble bygd i slutten av 1760-årene og fikk navn etter kong Adolf Fredrik. Han tillot navnet under forutsetning av at man sluttet å bruke området som rettersted. Adolf Fredriks torg ble i stedet en populær plass for offisielle parader.
Saksetyrann
Saksetyrann (vitenskapelig navn: Tyrannus forficatus) er en langhalet insektetende fugl i familien tyrannfugler.
Fuglen er Oklahomas symbolske statsfugl.
Dan Schneider
Daniel James «Dan» Schneider (født 14. januar 1966) er en amerikansk låtskriver, skuespiller, forfatter og film- og TV-produsent. Han er også leder for sitt egets produksjonsselskap kalt Schneider's Bakery.
Dan Schneider er noen ganger kreditert som Daniel Schneider, Daniel J. Schneider, eller Daniel Jamie Schneider. Han ble født i Memphis i Tennessee og gikk på Memphis University School (MUS) i noen år, men ble uteksaminert fra White Station High School i 1982. Han var en ordentlig student, elsket kartografi og fransk kultur. Han deltok i ulike klasser ved Harvard University og har blitt nevnt som «En California-mann».
Dan Schneider står bak flere av Nickelodeons produksjoner. I Norge er kanskje iCarly mest kjent.
Led Zeppelin
Led Zeppelin var et bluesbasert hardrockband fra England som ble dannet i 1968. Bandet var et av verdens mest populære på 1970-tallet. Gruppen fikk sitt gjennombrudd i 1969 med debutalbumet Led Zeppelin. Bandet ble oppløst i 1980 etter trommeslager John Bonhams død. Led Zeppelin ga sjelden ut singler, og fokuserte på album (såkalt «album oriented rock»). Bandet regnes blant de viktigste pionerene innen hardrock og heavy metal.
Led Zeppelin har solgt over 300 millioner plater verden over. Dette gjør bandet til det tredje mestselgende bandet i historien, bare slått av The Beatles og ABBA. Albumet Led Zeppelin IV, med sanger som «Black Dog», «When the Levee Breaks» og «Stairway to Heaven» er solgt i 22 millioner eksemplarer i USA alene.
Musikere
Led Zeppelin bestod av fire musikere. Alle bidro til låtskrivingen, men det var i hovedsak Jimmy Page og Robert Plant som skrev sangtekstene, mens Jimmy Page sto for det meste av musikken og produserte samtlige av deres album.
Starten 1968–1971
Bandet ble startet i 1968 i Birmingham i England, etter at The Yardbirds, et band som Jimmy Page spilte i, ble oppløst. Page fikk lov av de andre i The Yardbirds til å bruke navnet og spille ferdig resten av konsertene bandet var booket til i Skandinavia. Det var Page og bassisten Chris Dreja som skulle sette sammen et nytt band. Page ønsket å danne en gruppe med seg selv og Beck på gitar og The Whos trommeslager Keith Moon og bassist John Entwistle. Som vokalist var både Donovan, Steve Winwood og Steve Marriott i diskusjonen. Page ville først ha Terry Reid som vokalist, men han takket nei og foreslo i stedet Robert Plant. Senere fant de trommeslageren John Bonham. Bandet kalte seg The New Yardbirds og spilte noen konserter i Skandinavia som The Yardbirds ikke fikk spilt før de ble oppløst.
Bandet skiftet deretter navn til Led Zeppelin. I november 1968 inngikk manageren deres en avtale med Atlantic Records, den største av sitt slag for et nytt band. De hadde sin første opptreden på Brøndby Pop Club i København i Danmark, 7. september 1968, og spilte siden en rekke konserter i USA. I juli 1969 var Led Zeppelin et av hovedbandene på Schaefer Music Festival i New York Citys Central Park, sammen med blant andre Chuck Berry, Miles Davis, B.B. King, The Beach Boys og Frank Zappa.
Led Zeppelin
Ikke lenge etter turneen i USA ga bandet ut albumet Led Zeppelin, som kom i salg 12. januar 1969. Det var en blanding av blues, hard rock og folkrock.
Page sa senere i et intervju at albumet tok rundt 36 timer å spille inn, det var inkludert miksing. Peter Grant mener det kostet dem 1,750 britiske pund å produsere, det var med omslag på selve platen. I løpet av 1975 hadde albumet tjent inn over 7,000,000 dollar.
Led Zeppelin II
I det første året Led Zeppelin eksisterte fullførte bandet fire turneer i USA og fire i England samtidig som det utga sitt andre album, Led Zeppelin II. Nesten hele albumet ble spilt inn mens det var på turné i Nord-Amerika. Det ble en større suksess enn det første og kom opp til førsteplass på listene i USA og i England.
Led Zeppelin III
For å skrive det tredje albumet dro Jimmy Page og Robert Plant til Plants hytte «Bron-Yr-Aur» i 1970. Der var det ikke strøm, det er derfor albumet er mer akustisk enn tidligere utgivelser. Sangen «Bron-Y-Aur Stomp» var en coververson av Bert Janschs «The Waggoners Lad». Den var sterkt påvirket av folk og keltisk musikk.
1970–1975
I femårsperioden 1970–1975 ga bandet ut albumene som solgte mest.
Led Zeppelin IV
Led Zeppelins fjerde album ble utgitt 8. november 1971. På omslaget var det verken bandnavn eller tittel, men på innsiden av coveret var det noen symboler:. Albumet har ingen tittel, og blir som oftest kalt Led Zeppelin IV eller Four Symbols. I et intervju med bladet Rolling Stone kalte Plant det bare The Fourth Album.
Dette albumet var en blanding av hard rock, som sporet «Black Dog», og akustisk, som sporet «Going to California», som var en hyllest til Joni Mitchell. Sporet «Rock and Roll» var en hyllest til tidlig rock på 1950-tallet.
Albumet inneholder også «Stairway to Heaven», som ble en kjempehit på rockradiostasjoner, til tross for at sangen aldri ble utgitt på singel. I 2005 hadde bladet Guitar World en avstemning hvor leserne stemte frem «Stairway to Heaven» for å ha den beste gitarsoloen noensinne.
Houses of the Holy
Houses of the Holy ble utgitt i 1973. Dette albumet var mer eksperimentelt og hadde lengre spor med synthesizere og Mellotron. Sangen «Houses of the Holy» er ikke på dette albumet, til tross for at den ble spilt inn på samme tid. Den er å finne på Physical Graffiti.
Albumet toppet listene, og Led Zeppelin fulgte opp med en turné i USA der banet fylte opp store arenaer. I Tampa Stadium i Florida spilte det for 56,800, og slo dermed rekorden til The Beatles på Shea Stadium i New York i 1965. De fylte Madison Square Garden i New York tre ganger. Disse konsertene ble filmet, men filmen «The Song Remains the Same» ble utsatt til 1975.
I 1974 tok bandet en pause fra turneer og konserter og opprettet sitt eget plateselskap, Swan Song Records. Det fikk navnet etter en sang bandet lagde, men ikke ga ut.
Physical Graffiti
24. februar 1975 kom Led Zeppelins første og eneste dobbeltalbum, Physical Graffiti. Dette var det første albumet som ble gitt ut på plateselskapet Swan Song. Det inneholdt femten spor. Åtte av dem ble spilt inn på Headley Grange i 1974, de resterende sporene var spilt inn tidligere, men hadde ikke vært på noe album. Albumet har solgt over 16 millioner eksemplarer, noe som tilsvarer 16 x platina.
Etter at dette albumet var utgitt, dro bandet på turné. I mai 1975 spilte det fem utsolgte konserter på Earls Court Arena i London. Opptak fra disse konsertene kom ut på DVD-en Led Zeppelin DVD i 2003.
Presence
Etter de suksessfulle konsertene på Earls Court, tok bandet en ikke-planlagt pause fra turnélivet. I august 1975 var Robert Plant og hans kone Maureen involvert i en alvorlig bilulykke under en ferie på Rhodos, Hellas. Siden Plant derfor ikke kunne være med på turné, ble det en lengre pause enn forventet. I august og september var han på øya Jersey i Den engelske kanal, sammen med Bonham og Page. Bandet dro videre til Malibu i California. Det var der det meste av Presence ble skrevet.
Led Zeppelin utga albumet i mars 1976. Stilen var noe forandret til mer rett fram gitar-jams i stedet for akustiske ballader og innviklede arrangementer som på de foregående albumene. De fikk blandet tilbakemeldinger fra både fans og kritikere. Under innspillingen av Presence begynte Pages heroinmisbruk.
Til tross for variert tilbakemelding, mener Jimmy Page at Presence er hans favorittalbum, og åpningssporet «Achilles Last Stand» den beste låta til Led Zeppelin. Robert Plant mener også at Presence er det albumet som låter mest «Led Zeppelin» av alle deres album.
The Song Remains the Same
På grunn av Plants skade fra bilulykken i 1975, fikk ikke Led Zeppelin turnert i 1976, men fikk tid til å gjøre ferdig sin konsertfilm The Song Remains The Same og filmmusikken til den. Dette var de eneste filmopptakene av bandet som fantes fram til BBC Sessions i 1997. Det var film fra bandets tre konserter i Madison Square Garden i juli 1973 og resten av turneen i USA.
Filmen hadde premiere i New York 20. oktober 1976, men ble ikke godt tatt imot av kritikere eller fans. Den ble spesielt dårlig mottatt i England.
I 1977 var det planlagt en ny stor turné i Amerika, men den var plaget av diverse problemer. Under en konsert på Tampa Stadium 3. juni måtte de avbryte konserten på grunn av lyn og torden. Da ble det opptøyer blant publikum, flere ble skadet og arrestert. Politiet måtte bruke tåregass for å få kontroll over situasjonen.
Etter sin opptreden på «Days on the Green»-festivalen i Oakland, ble John Bonham og flere i bandets støtteapparat, inkludert manager Peter Grant, arrestert etter at en av medarbeiderne til promotøren Bill Grahams var blitt banket opp. Den andre konserten deres i Oakland skulle bli bandets siste opptreden i USA. Etter den konserten fikk de vite at Plants fem år gamle sønn var død av et magevirus, og resten av turneen ble avlyst.
In Through the Out Door
I desember 1978 var bandet i studioet igjen, denne gangen i Polar Studios i Stockholm, Sverige. Resultatet ble In Through the Out Door, som fikk ulike tilbakemeldinger fra kritikerne, men albumet kom fortsatt raskt opp på 1.-plass på de amerikanske og de britiske hitlistene. Etter to uker kom det inn på Billboards albumliste.
Robert Plant vurderte å forlate Led Zeppelin. Han ble overtalt til å bli av Peter Grant. De hadde en kort turné i Europa i juni og juli 1980. Dette var en strippet versjon av hva de pleide å holde, uten lange soloer og jams.
27. juni holdt bandet en konsert i Nürnberg i Tyskland, men denne konserten ble avbrutt midt i den tredje sangen da John Bonham kollapset på scenen og ble kjørt til sykehuset.
Bonhams død
24. september 1980 ble Bonham plukket opp av bandets assistent Rex King for å bli med på en øvelse før den kommende turneen i USA, den første siden 1977. På veien kjøpte Bonham vodka. Han fortsatte å drikke da de kom til studio. Etter øvelsen dro de tilbake til Pages hus, og etter midnatt sovnet Bonham. Dagen etter fant Benji LeFevre (som hadde tatt over rollen som turnémanager for Richard Cole) og John Paul Jones ham død. Bonham ble 32 år gammel. Dødsårsaken var at han ble kvalt av sitt egen oppkast. Det ble ikke funnet narkotiske stoffer i kroppen hans. Han hadde slitt med alkoholproblemer fra tidlig i karrièren. John Bonhams bisettelse fant sted den 10. oktober 1980 i kirken i Rushock i Worcestershire.
De gjenværende medlemmene bestemte seg for å legge ned Led Zeppelin.
Navn
Navnet Led Zeppelin kommer angivelig fra en slengbemerkning fra The Who-trommeslager Keith Moon, som i en samtale med Page skal ha sagt: «You should call the band 'Lead Zeppelin', because it will go down like a lead balloon.» (Du bør kalle bandet 'Lead Zeppelin' (bly-luftskip), fordi det kommer til å gå i bakken som en blyballong.) Dette er senere tilbakevist av Page, som har presisert at det var bassist John Entwistle som uttalte dette. Page likte likevel dette navnet, men de endret stavemåten for å fjerne referansen til «lead», som kan bety «ledende», «lede» eller «bly», etter oppfordring fra deres manager Peter Grant.
1985
Page, Plant og Jones spilte sammen som Led Zeppelin under Live Aid 13. juli 1985 med Phil Collins og Tony Thompson på trommer. De spilte tre låter, «Rock and Roll», «Whole Lotta Love» og «Stairway to Heaven».
1988
14. mai 1988 spilte Page, Plant og Jones igjen sammen som Led Zeppelin. Med seg på trommer hadde de sønnen til John Bonham, Jason Bonham. Bandet spilte fem låter, «Kashmir», «Heartbreaker», «Whole Lotta Love», «Misty Mountain Hop» og «Stairway to Heaven».
1995
Page, Plant og Jones spilte sammen med blant andre Jason Bonham, Steven Tyler og Joe Perry fra Aerosmith samt Michael Lee og Neil Young da bandet ble tatt opp i Rock and Roll Hall of Fame i 1995, men dette var ikke annonsert eller ment som noen gjenforening av Led Zeppelin.
2007
12. september 2007 kunngjorde Led Zeppelin en gjenforening i forbindelse med en konsert for grunnleggeren av plateselskapet Atlantic Records, Ahmet Ertegün. De tre gjenlevende medlemmene spilte sammen som Led Zeppelin, og også denne gangen tok Jason Bonham farens plass bak trommene. Konserten ble avholdt på 0 2 Stadion i London og de nærmere 20,000 billettene ble utsolgt. Andre artister som deltok på konserten var Pete Townshend, Bill Wyman og Paolo Nutini.
Hans Fleischer Dons
Hans Fleischer Dons (født 13. juni 1882 på Aker i Eiker, død 28. oktober 1940) var en norsk marineoffiser og flyver. Han skrev historie da han som første nordmann fløy et norsk fly i Norge. Den historiske flyturen med «Start» fra Gannestadjordet på Borre i Horten til Øra ved Fredrikstad ble gjennomført om morgenen 1. juni 1912.
Biografi
Dons ble i 1903 utnevnt til sekondløytnant. I 1906 ble han premierløytnant, og med stipendium fra den norske stat reiste han til Tyskland for å studere elektronikk ved høyskolen i Charlottenburg. Da Norges første undervannsbåter ble bygget i Kiel, var han i Tyskland som representant for den norske marine.
Initiativet til den historiske flyturen med «Start» ble tatt av offiserer fra undervannsbåten «Kobben» etter en middag på Sjømilitære Samfund i Horten 19. april 1912. Undervandsbaaten «Kobben's Flyvekomite» ble stiftet av kaptein Carsten Tank-Nielsen, premierløytnant Hans F. Dons, premierløytnant Jens Helge Sem-Jacobsen, premierløytnant Trygve R. Kloumann Olafsen og premierløytnant K. Lorch. Dons reiste til Tyskland samme kveld, og oppsøkte firmaet E. Rumpler Flugfahrzeugbau AG i Johannisthal. Her ble han kjent med enkeltdekkeren, eller monoplanet, Rumpler Taube, som falt i smak.
Glatt muskulatur
Glatt muskulatur er autonom muskulatur, det vil si at organismen ikke bevisst kan styre den selv. Den glatte muskulaturen styrer hovedsakelig de indre organene.
Glatt muskulatur har sitt navn ved at den mangler tverrstripene som karakteriserer skjelettmuskulatur, og derfor har et «glattere» utseende. Glatt muskulatur er langsommere enn tverrstripet muskulatur og hjertemuskulatur, men er mer effektiv i forhold til energibruk. Muskelcellene i glatt muskulatur trekker seg også mer sammen, rundt 1/3s lengde. Både glatt muskulatur og hjertemuskulatur er styrt av det autonome nervesystemet, mens skjelettmuskulaturen er viljestyrt.
Mikrostruktur
Glatte muskelceller er avlange og spoleformede, vanligvis ca. 5–20 mikrometer lange, og har én cellekjerne. De henger sammen i lengderetningen ved celleforbindelser. Ved eksitasjon fører disse celleforbindelsene signalet fra celle til celle.
Hans Fleischer Dons
Biografi
26. april 1912 rykket «Kobbens Flyvekomite» inn sitt opprop i norske aviser, hvor de forteller at de ønsker å samle inn 30 000 kroner for å kjøpe et fly og for å få penger til å utdanne Dons. Det kom etterhvert inn nok penger til at også «Kobben»s annenmaskinist K.J. Snekkestad kunne sendes til Tyskland for å bli flymekaniker. Initiativet til offiserene fra «Kobben» irriterte Norsk Luftseiladsforening, som hadde planer om å lansere en lignende innsamlingsaksjon 17. mai 1912.
For Dons var perioden som flyger med «Start» svært kortvarig. Han var med på å utvikle flyet slik at det kunne brukes som sjøfly, men flere havarier, interne stridigheter og lang reparasjonstid gjorde at han allerede i 1913 overtok som sjef på «Kobben».
I 1914–15 var Dons sjef for den helt nye ubåten A-4 i den nye A-klassen, og i årene 1915–1919 var han Marinens representant i USA. 1. januar 1917 ble han utnevnt til kaptein og marineattaché i USA. Etter tilbakekomsten til Norge tjenestegjorde han som sjef for ubåtene A-2 og A-3, han var inspektør for bygging av nye ubåter 1920–1929, og sjef for undervannsbåten B-1 i årene 1923–26.
I 1926 ble Dons utnevnt til sjef for ubåtstasjonen på Teie. I 1927 ble han sjef for mineleggeren «Frøya», og i 1927 ble han utnevnt til flyve- og marineattaché i London og Paris. I 1930 ble Dons utnevnt til flaggadjutant, og han ble innbeordret til tjeneste i admiralstaben. I 1932 tjenestegjorde han som nestkommanderende på panserskipet «Tordenskiold». I 1934 avanserte han til avdelingssjef i admiralstaben, men sviktende helse gjorde at han av helbredshensyn søkte avskjed fra aktiv tjeneste i 1935.
Familie
Han giftet seg med Hilda Marie Høyer (1895–1979) i Arendal 4. juli 1914. De ble foreldre til diplomaten Erik Dons (1914–2002), Inger og Hans. Hilda ble boende på Kirkebakken på Borre etter sin manns død i 1940. Huset ligger bare noen hundre meter unna jordet hvorfra «Start» lettet i 1912.
Minnesmerker og æresbevisninger
Etter initiativ fra Norsk Aero Klubb ble det i 1960 avduket en minnebauta i Borre kommune, på stedet hvor den historiske flyturen startet. Bautaen er i lys iddefjordsgranitt, og den er utført av billedhugger Carl E. Paulsen fra Tønsberg.
50-årsjubileet for den historiske flyvningen ble markert stort i 1962, blant annet ga postvesenet ut et eget «Start-frimerke».
Rigmor von Hanno
Rigmor von Hanno (født Aasa Rigmor Osen 12. desember 1919, død 31. juli 1970) var en norsk billedhugger, arkitekt og bokkunstner. Hun var fra 1938 gift med Carl von Hanno i hans andre ekteskap.
Hans Fleischer Dons
Dokumentarfilm
Ved 100-årsjubileet i 2012 lanserte den norske filmskaperen Robert Hansen dokumentarfilmen Start – Norges første fly om Dons' flytur fra Borre til Fredrikstad hundre år tidligere.
Stjeling (basketball)
En stjeling, oftest omtalt som en steal, er et basketballuttrykk som brukes når en forsvarsspiller får tak i ballen på en lovlig måte fra angrepsspilleren uten at et skudd har inntruffet. Dette kan gjøres ved å endre ballens bane og ta kontroll over den, ta ballen imot eller ved å tippe ballen videre, eventuelt til en lagkamerat, ved en pasning eller dribling. Forsvarsspilleren må ikke være nær motstanderens hånd da dette blir dømt som en feil.
Å stjele ballen krever hurtighet og gode reflekser, noe som også er viktig for å være en generelt god forsvarsspiller. Likevel, i motsetning til en blokkering, er ikke en stjeling en perfekt egenskap som gjenkjenner en god forsvarsspiller. En mislykket stjeling kan føre til at forsvarsspilleren kommer ut av posisjon uten å ha mulighet for å komme tilbake i sin posisjon, derfor er en stjeling et sjansespill. De beste spillerne til å stjele ballen er smarte når det gjelder plassering av bena og tidspunkt for å prøve på stjelingen, slik at de lett kan komme seg tilbake i posisjon igjen. En vellykket stjeling er dermed nokså bra da dette kan føre til et raskt angrep for det forsvarende laget.
Dersom en spiller mister ballen på grunn av en stjeling blir det oppført som en turnover.
Det er ingen spesiell posisjon som er en favør å spille i når noen skal få til en stjeling. Selv om det som oftest er små og raske guarder som får stjelinger finnes det mange unntak. Deriblant kan Rick Barry, forwarden som ledet NBA i stjelinger i 1975-75-sesongen, og Hakeem Olajuwon nevnes.
NBA startet å føre opp stjelinger i 1973-74-sesongen da deres konkurrent, ABA, hadde startet å føre opp dette i 1972-73-sesongen. Kendall Gill og Larry Kenon ligger likt med mest stjelinger i en sesongkamp i NBA med elleve hver. Kenons rekord satte han den 26. desember 1976, mens Gill satte sin den 3. april 1999.
Han som har flest stjelinger i NBA gjennom tidene er John Stockton med 3 265 i hans karriere, mens den beste gjennom tidene med flest stjelinger per kamp er Alvin Robertson med et gjennomsnitt på 2,71 stjelinger per kamp.
Vatu Vara
Vatu Vara er en av øyene i Fiji. Øya er 305 meter på det høyeste, og kalles «hattøya» på grunn av sin form. Øya er en utdødd vulkan, som har blitt overgrodd med koraller, slik at det har blitt dannet en atoll. Den ligger rett øst for Viti Levu og sørøst for Vanua Levu.
Øya er en av få øyer i Fiji som er privat eid, og ble i 2006 lagt ut for salg for USD 75 millioner. 30 km øst for øya ligger Mago, som pr. 2006 eies av Mel Gibson.
Blindtarm
Blindtarmen (latin: cecum) er starten på tykktarmen. De første 10 cm fra utløpet av tynntarmen heter blindtarmen og er en del av fordøyelsessystemet. Blindtarmen har hos kjøttetere et vedheng, blindtarmsvedhenget (appendix vermiformis). Denne blir ofte feilaktig kalt «blindtarmen». Den er en del av lymfesystemet, og kalles også tarmtonsillen. I likhet med mandlene kan den godt fjernes hvis den blir betent. Den er mest nyttig i starten av livet, og er da traktformet, for lettere å komme i kontakt med bakterier som vi skal utvikle motstandskraft mot. Først i puberteten blir den «ormelignende» (vermniformis). Blindtarmen finnes hos pattedyr, fugler og noen reptiler. De fleste planteetere har relativt store blindtarmer, mens kjøttetere har en mindre, eller ingen i det hele tatt. Størrelsesforskjellen skyldes den store mengden bakterier i planteeternes blindtarm som hjelper til med enzymatisk nedbrytning av plantemateriale.
Ordet «blindtarm» blir ofte brukt feilaktig i dagligtale, når man mener «blindtarmsvedhenget» som sitter ytterst på blindtarmen. I blindtarmsvedhenget kan man få blindtarmvedhengsbetennelse (latin: appendisitt), som behandles med kirurgisk fjerning av vedhenget (appendektomi).
Blindtarmen (cecum) er nyttig, og skaper et beskyttet miljø for bakterier som er nødvendige for å bryte ned næringsstoffer. Vedhenget (appendix) er viktig for immunforsvaret.
Leger har lenge fundert på blindtarmsvedhengets egentlige funksjon, ettersom personer som har fått det fjernet, klarer seg helt fint. Forskerne tror dette kan forklares med at vi i industrialiserte samfunn med gode hygieniske levevilkår ikke trenger et reservelager med gode bakterier. Derfor fører ikke fjerning av blindtarmsvedhenget (appendix) til helseproblemer i vår del av verden.
Degenerert varemerke
Degenerert varemerke, også kalt appellativisert varemerke og varemerkeord, er et varemerke eller produktnavn som er tatt i bruk som nøytralt fellesnavn for en gruppe produkter eller tjenester som likner på det spesielle produktet. Appellativisering oppstår først og fremst når det spesielle produktet blir særlig utbredt og ikke lenger har evnen til tydelig å skille seg fra tilsvarende produkter. Varemerkenavnet blir etter hvert til et generisk allmennord og en generell betegnelse.
Betegnelse
Et degenererte varemerke kan også kalles generisk, generisert eller generalisert. Noen ganger kan det være et depropriært eller deproprialisert eponym, et allmennord dannet fra et personnavn.
Ifølge Patentstyret innebærer 'degenerering' at «et varemerke blir selve ordet på en vare eller tjeneste og dermed mister sin kjennetegnsfunksjon». Degenerering betyr ellers at noe forandrer seg bort fra det opprinnelige, svekkes, utarter og utvikler seg til noe dårligere enn foregående generasjoner. Appellativisering betyr at ordet blir et appellativ, det vil si fellesnavn.
Eksempler
Et varemerke kan bli degenerert når produktet eller tjenesten som forbundet med ordet, har oppnådd en høy markedsandel eller forbrukeroppmerksomhet og blir en del av dagligspråket. Et varemerke kan også bli degenerert uten spesielt høy markedsandel, for eksempel gjennom mekanismer som viral markedsføring.
Noen eksempler på degenererte varemerker er antibac, amfetamin, crocs, musak, jojo, lynol, heroin, hammondorgel, thermos, grammofon, miksmaster, respatex, vaselin, stillongs, olabukser emmentaler, tabasco, krystallsåpe, unbrakonøkkel, teflon, pleksiglass, kevlar, goretex, powerpoint og smarttelefon. Hoover er et amerikansk eksempel på at et firma- og produktnavn har blitt betegnelse for alle tilsvarende produkter. Hoover Company ble etablert i 1908 og deres støvsugere ble så vanlige at ordet på engelsk også har blitt tatt i bruk som verb. På norsk brukes verbet 'photoshoppe' om å retusjere og forandre et bilde digitalt, oppkalt etter programvaren Photoshop.
Potetgull ble i 2010 registrert som varemerke, men ble dømt som generert i Oslo tingrett 2015, dvs ikke mulig å registrere som varemerke og tingretten uttalte at «Retten har kommet til at varemerkeregistreringen av POTETGULL er ugyldig». Lagmannsretten opprettholdt 16.12.2016 tingrettens avgjørelse og uttalte at «Lagmannsretten kan ikke se at det strider mot god forretningsskikk å bruke en betegnelse i sin markedsføring som forbrukere oppfatter som et allment begrep, og det kan i dag ikke anses som illojalt.»
Herman Meyboom
Herman Meyboom (født 3. august 1889, død ukjent) var en belgisk sportsutøver som deltok i de olympiske leker 1908 i London og 1912 i Stockholm.
Meyboom vant en olympisk sølvmedalje i vannpolo under Sommer-OL 1908 i London. Belgia vant over Nederland med 8-1 i kvartfinalen og de beseiret Sverige med 8-4 i semifinalen, men tapte finalen til Storbritannia med 2-9.
Fire år senere, under Sommer-OL 1912 i Stockholm var Meyboom med på det belgiske vannpololaget som kom på tredjeplass bak Storbritannia og Sverige
Meyboom deltok også i svømming på 100 meter fri i både OL 1908 og 1920.
Peter Varellas
Peter Varellas (født 2. oktober 1984) er en profesjonell vannpolospiller fra USA som representerte USA under Sommer-OL 2008 i Beijing, Kina. Her tok han sølv for det amerikanske landslaget i vannpolo etter å ha tapt for Ungarn i finalen med 14-10.
Vestby Pinsemenighet
Filadelfiakirken Vestby (tidligere Vestby pinsemenighet) er en kristen frikirkelig menighet i Vestby i Viken. Menigheten er tilsluttet den norske pinsebevegelsen. Den ble stiftet i 1911 og skiftet navn til Filadelfiakirken Vestby i 2020. Menigheten har 117 medlemmer, medregnet tilhørige, det vil si barn av medlemmer.
Det er stor aktivitet uka igjennom i Filadelfiakirken. Kl. 11.00 de aller fleste søndager i året er det gudstjeneste, og som et tilbud til ukrainske flyktninger blir alle gudstjenester for tiden tolket til russisk. Parallelt med gudstjenestene er det søndagsskole for barn i alderen 3 - 12 år, og etterpå er det kafé og fellesskap. Menigheten driver barnekoret "Happy Kidz", har samlinger for "tweens" og ungdom, og tilbyr også den frikirkelige konfirmantundervisningen Tentro. Alle som ønsker det, kan være med i en husgruppe, der man blir bedre kjent i et mindre fellesskap. Det er bønnesamlinger en gang pr uke, og menigheten er engasjert i nødhjelpsarbeid gjennom foreningen Fair Share Norway.
Hjertehagen barnehage er eid av Filadelfiakirken og holder til i menighetens lokaler. I juni 2023 flytter barnehagen inn i splitter nye lokaler vegg i vegg med kirkebygget. Deretter skal kirkebygget renoveres.
For mer informasjon, se:
https://www.filadelfiavestby.no/
https://hjertehagen.barnehage.no/
http://www.fairshare.no/
Armégruppe B
Armégruppe B, tysk: Heeresgruppe B, var en betegnelse på tre ulike tyske armégrupper under andre verdenskrig.
Vestby Pinsemenighet
.
Armégruppe B
Armégruppen ble satt opp første gang 12. oktober 1939 under kommando av Fedor von Bock. Under slaget om Frankrike sto armégruppen for angrepet på Belgia og Nederland. Armégruppen besto da av Attende armé under Georg von Küchler og Sjette armé under kommando av Walter von Reichenau.
Vestby Pinsemenighet
Misjon
Filadelfiakirken Vestby er engasjert i misjonsarbeid i Ukraina, Polen og Belarus.
Armégruppe B
På Østfronten ble armégruppen gjenopprettet da Armégruppe Sør ble delt i forbindelse med Operasjon Blau, sommeroffensiven mot Kaukasus. Mens Armégruppe A rykket mot Kaukasus, rykket Armégruppe B under ledelse av Maximilian von Weichs fram mot Volga og Stalingrad.
Armégruppen ble satt opp igjen 14. juli 1943 i det nordlige Italia under ledelse av Erwin Rommel og senere i det nordlige Frankrike. 6. juni 1944 ble den forflyttet til det nordlige Frankrike, og 19. juli 1944 overtok Günther von Kluge kommandoen. Allerede 17. august samme år overtok Walter Model kommandoen, og hadde den under deltakelsen i Ardenneroffensiven og fram til armégruppen ble omringet i Ruhr i mars/april 1945 og hvor de siste delene kapitulerte 21. april 1945.
Odontellidae
Odontellidae er en familie med seksbeinte leddyr som hører til ordenen spretthaler (Collembola). Familien omfatter ca. 130 arter.
Utseende
Små, kompakte, bleke, svært kortbeinte spretthaler. De mangler springgaffel (furca). Antennene består av fire ledd og er svært korte og kjegleformede.
Radikalortodoksi
Radikalortodoksi (engelsk: Radical Orthodoxy) er en postmoderne teologisk bevegelse igangsatt av John Milbank. Bidragsytere til denne teologien er (foruten John Milbank)Cathrine Pickstock, Graham Ward, James K. Smith m.fl. John Milbanks bok Theology & Social Theory (1990) regnes som det første bidraget til radikalortodoksien. Navnet «radikalortodoksi» gir uttrykk for bevegelsens forsøk på å nå tilbake til tradisjonell doktrine. «Radikal» (lat. radix, «rot»), «ortodoksi» (gr. oρθός «rett», og δόξα «lære») altså: rett lære/tro. I all hovedsak er radikalortodoksien en kritikk av moderne sekularisme og den kantianske forståelsen metafysikken. Radikalortodoksiens forståelse av ontologi har likhetstrekk med nyplatonismen. Skolastikeren John Duns Scotus blir ansett av radikalortodoksierne for å være modernitetens stamfar på grunn av hans avvisning av analogi og hans syn på mennesket som en fullt ut autonom skapning. Dette gjør bevegelsen også til en krass kritiker av liberalisme
Teologien som vitenskap
Motivasjonen til radikalortodoksien er å ta et oppgjør med det moderne, og det modernes forhold til teologien som vitenskap. Moderne teologi kritiseres for å være for ydmyk overfor de sekulære standarder hva angår vitenskapelig «objektivitet», men radikalortodoksien hevder å kunne vise en vei (gjennom postmodernismens kritikk av rasjonalitet, og dens erkjennelse av at all tanke er tilhørende egne kulturelle og lingvistiske system) for teologien tilbake til sin rettmessige plass i vitenskapen. Argumentasjonen bygger på påstanden om at postmodernismen anser all virkelighet for å være uten substans og for å være i en kontinuerlig bevegelse frem og tilbake mellom intetheten og evigheten. På bakgrunn av dette kan teologien stå ved sin påstand om at Gud skapte jorden ut av intet og kravet om å forholde seg til en transcendent virkelighet. Kort sagt: radikalortodoksien krever at teologien kan grunngi sin egen eksistens på utfra sitt eget trosspråk. Nå skal altså ikke teologien beskues med sekulærfilosofiske briller, men det sekulærfilosofiske skal avsløres som en korrumptert teologi. Dette er John Milbanks hovedpoeng i boken Theology & Social Theory (1990).
Modernitetskritikken
Milbank fremholder at den sekulære verdensanskuelsen har sprunget ut fra to kilder: en heretisk (altså, i utgangspunktet kristent tankegods men avvikende fra ortodoks lære) og en paganistisk (uten slektsskap til kristendommen)(Milbank 2006:5). Begge disse lærene deler oppfatningen (ifølge Milbank) at virkeligheten springer ut fra en grunnleggende konflikt, eller rent kaos; retningene skiller seg fra hverandre på hvordan de forholder seg til denne konflikten. Heresiens sekularisme fremholder lov som nødvendig (jmf. Thomas Hobbes) fordi individer i sin konkurransetrang søker herredømme over hverandre. Røttene til denne anskuelsen er å finne i senskolastikkens nominalisme, (som hevdet at begreper kun eksisterte som navn og var uten objektiv referanse) og dens voluntarisme (som fremholdt at viljen er det fundamentale prinsipp for verdens skapninger). Machiavelli er kanskje den som skal ha størsteparten av æren for å ha influert vestlig filosofi med paganistisk tankegods. Hos ham tar det sekulære form i hensynsløs politisk styring hvor en hersker kan oppnå, og beholde makten i møte med konflikt. Disse tankene finner sitt opphav i tidlige greske og romerske myter som idealiserte styrke, skjønnhet og evner, heller enn rettferdighet og medmenneskelighet.
Når Milbank tar et oppgjør med moderniteten ved å gripe sosiologien fatt, så er dette fordi han mener at det er innenfor dette fagfeltet at teologien reduseres til «en historisk konstruksjon som springer utfra, og reagerer tilbake på særegne sosiale praksiser forent med særegne semiotiske og figurative koder» (Milbank 2006:2). Med denne reduseringen oppstår det ifølge Milbank et forhold hvor teologien anerkjenner sekulariseringen og autonomien til sekulær rasjonalitet; sosialteorien anser sekulariseringen som mer og mer paradoksal, og påstår at det mytisk-religiøse aldri kan forlates. Politisk teologi er intellektuelt ateistisk; post Nietzscheansk sosialteori hevder at den praktiske biten av tilbedelse er umulig å flykte fra. Milbank anerkjenner situasjonen, og benytter anledningen til å fortelle teologer at det ikke er noen grunn til at teologien skal benytte seg av sub-Marxistiske løsninger på sosiale utfordringer, men heller erkjenne seg selv som kulturelt konstruert, men samtidig gå seg selv i sømmene og tilby egenhendig en kritisk teori mot samfunnet som sådan(Milbank 2006:3ff).
«… the difference that Christianity has made includes a tragic dimension, because its failure to sustain a 'peace beyond the law' enabled a transition from the antique containing of a given violence by reason, to the modern regulation of violence through greater violence. Yet the capacity of nihilism to deconstruct antiquity shows that there can be no going back; only Christian theology now offers a discourse able to postion and overcome nihilism itself. This is why it is so important to reassert theology as a master discourse; theology, alone, remains the discourse of non-mastery.» (Milbank 2006:6)
Forholdet til moderne vitenskap og teologi
Radikalortodoksien stiller seg særlig kritisk til Peter Bergers og Robert Bellahs religionssosiologi, og beskylder den for å redusere teologiske fenomen til sosiale funksjoner. Frigjøringsteologien (særlig den hos Segundo, Boff og Gutiérrez) kritiseres for å ha for mye arvegods fra Hegel og Mars, som igjen beskyldes for å opprettholde tanken om «opprinnelig vold» i kjernen av deres tanker om konflikt og fremskritt. Kritikken begrunnes ut fra begrepet integralisme, som er sentralt både i romersk-katolsk teologi og i frigjøringsteologi, og at dette forutsetter at det ikke finnes noe slik som «ren natur» (skapt virkelighet uavhengig av Gud), men at alt liv er fylt av en hellig nåde. Integralisme anerkjennes av Milbank etter han har avvist Karl Rahners lesning av det, som hevder at alt det gjør er å naturliggjøre det overnaturlige. Det sentrale for kritikken er at man da ender med å redusere teologien til politikk.
En fredens ontologi
Virkeligheten er ikke bygd på kaos og vold, hevder Milbank, men på et «samspill av harmoniske forskjelligheter» som springer ut fra Guds skaperverk. Påvirket av Augustins erkjennelse om at siden alt er skapt av Gud er alt og alle beslektet med hverandre, søker Milbank å vise at vold alltid er fred underordnet og harmoni var før kaos. Derfor, i møte med volden, er det eneste man kan gjøre å tilby ikke-voldelig kristen praksis, og denne praksisen kan ikke ha sitt opphav i noe utenfor sin egen handlekraft. Det eneste som her skiller Milbank fra Derrida er tanken om «samspill av harmonisk forskjell», som står på andre siden av Derridas nihilisme. I møte med sosialteori kan kristen teologi kun handle gjennom den fredsommelige, forsonede sosiale orden som ligger bortenfor alle antatte absolutte, objektive eller universelle forståelser av fornuft og lov.
Inspirasjonskilder
Radikalortodoksien er sterkt påvirket av katolikken Henri de Lubac og hans skille mellom natur og nåde, og dette har i høy grad påvirket deres ontologi. Videre er Hans Urs von Balthasars (som også var sterkt påvirket av Henri de Lubac) teologiske estetikk og littaraturkritikk viktig. Liberalismekritikken har sitt opphav i Karl Barths verker. The Oxford Movement og the Cambridge Platonists har også vært viktige for radikalortodoksien.
Cerro del Chiquihuite
Cerro del Chiquihuite er en ås nord i Mexico by. Den er en del av fjellkjeden Sierra de Guadalupe. Den sørlige delen av åsen tilhører delegasjonen Gustavo A. Madero i det føderale distriktet, mens den nordlige delen tilhører Tlalnepantla de Baz kommune i delstaten México. Åsens høyeste punkt befinner seg 2 730 meter over havet. Geologisk sett er den et eksogent vulkankrater som består av bergarten dacitt.
De nedre delene av åsen er dekka av boliger, som utgjør områdene Candelaria, Ticomán, San Juan og Guadalupe. På toppen av åsen står det en rekke fjernsyns- og radiosenderantenner.
Sisselspurv
Sisselspurv (Spiza americana) er en monotypisk art i kardinalfamilien (Cardinalidae) og eneste art i slekten Spiza. Arten hekker i store deler av det sentrale og østlige Nord-Amerika, nordover til det sørligste Canada, og overvintrer i det sørlige Mexico via Mellom- til det nordlige Sør-Amerika.
Inndeling
Inndelingen følger HBW alive og er i henhold til Orenstein & Bonan (2019). Norske navn på gruppene følger Norsk navnekomité for fugl og er i henhold til Syvertsen et al. (2008, 2017). Navn i parentes er uoffisielle midlertidige beskrivelser, som endres når nye offisielle navn foreligger.
Swiss Cottage
Swiss Cottage er et sted i bydelen Camden i London. Stedet er 5,23 km nord-nordvest for Charing Cross. Det har navn etter en restaurant fra midten av 1900-tallet, «Cottage Grill», som var bygget i sveitserstil. Huset var opprinnelig et privat meieri den gang området lå på landet. Restauranten ble stengt og huset ble revet i 1960-årene. Navnet er videreført av en annet serveringssted, puben «Ye Olde Swiss Cottage» (opprinnelig «The Swiss Tavern»; se bilde i infoboks), som ble bygget 1803–1804 og ombygget til sveitserstil i 1965.
Finchley Road krysser gjennom Swiss Cottage, og området rett ved denne veien kalles ofte Finchley Road både etter veien og Finchley Road undergrunnsstasjon. Det er gode handlemuligheter langs veien, samt mange underholdningstilbud som en Odeon-kino, Swiss Cottage Central Library og Hampstead Theatre.
I tillegg til undergrunnsstasjonen ved Finchley Road finner man også Swiss Cottage undergrunnsstasjon.
Djamasp av Persia
Djamasp (Jāmāsp eller Zāmāsp), var konge i Perserriket fra 496 til 498. Han tilhørte sasanidedynastiet og var sønn av Peroz I. Han var en yngre bror av kong Kavadh I og ble innsatt på tronen etter at broren ble avsatt i 496 (eller 497).
Senere islamske kilder som Tabari og Dinawarinevner at Djamasp var en god og snill konge og at han reduserte skattene for å lette presset på bøndene og de fattige. Han var også en ekte tilhenger av zoroastrismen og det var forskjeller i det religiøse synet som kostet Kavadh tronen og friheten.
Kildene sier at Kavadh returnerte i spissen for en stor hær av heftalitter (de såkalte «hvite hunerne») i 498. Djamasp skal da ha gitt tronen tilbake til sin bror uten kamp.
Savannah
Savannah har flere betydninger:
Savannah (Georgia)
Savannah er en by som ligger i Chatham County i Georgia i USA. Byen hadde 129,800 innbyggere i 2004 ifølge anslag fra U.S. Census. Før 1970 var Savannah den nest største byen i Georgia. I dag rangeres den som den fjerde største.
Byområdet Savannah har en befolkning på 313,883 innbyggere (anslag fra 2005) og inkluderer de tre fylkene Chatham County, Bryan County og Effingham County.
Betel Ytre Enebakk
Filadelfiakirken Enebakk, tidligere Betel Ytre Enebakk, er en kristen frikirkelig forsamling i Ytre Enebakk. Forsamlingen ble stiftet som Betel Ytre Enebakk i 1931, men fusjonerte med Filadelfiakirken 1. januar 2017. Menigheten er tilsluttet den norske pinsebevegelsen.
Betel Ytre Enebakk hadde 84 tilskuddstellende medlemmer før fusjonen med Filadelfiakirken i 2016.
I 2022 hadde Filadelfiakirken samlet sett, 1 975 tilskuddstellende medlemmer i sine fem forsamlinger.
For ungdom i konfirmasjonsalder tilbyr menigheten den frikirkelige konfirmantundervisningen Tentro.
Misjon
Betel Ytre Enebakk er engasjert i misjonsarbeid i Manmad i India. I 2007 var menighetens misjonsregnskap på 38 885 kr. .
Kornspurv
Kornspurv (Emberiza calandra) er en fugl i buskspurvfamilien.
Beskrivelse
Kornspurven er omtrent 19 centimeter lang og ganske kraftig bygd. På oversiden er den gråbrun med et innslag av rustbrun farge. På undersiden er den hvit med svarte prikker og streker. Begge kjønn har likt utseende, men hannen er noe større.
I Danmark hekker ca 28 000 par av Kornspurven ifølge Dansk Ornitologisk Forening, og i Sverige noen titalls par.
I Norge har arten hekket i Rogaland og Agder på 1800- og 1900-tallet, men det er i liten grad dokumentert. Det er gjort noen få enkeltstående hekkefunn på Jæren på 2000-tallet, men dette er så sjelden forekomst at arten i Norge har status som regionalt utdødd.
Paradigmeskifte
Et paradigmeskifte er et systematisk skifte i måte å tenke på som er av betydelig størrelse og rekkevidde. Begrepet ble første gang introdusert av vitenskapsteoretikeren Thomas Kuhn i boken The Structure of Scientific Revolutions i 1962.